**ELŐTERJESZTÉS**

Bátaapáti Község Képviselő - testületének 2022. február hó 21-ei

rendes/rendkívüli testületi ülésére

7. napirendi ponthoz

|  |  |
| --- | --- |
| Tárgy: | Döntés önkormányzati tulajdonban lévő gépjárművek értékesítéséről |
| Előterjesztő: | Krachun Szilárd polgármester |
| Előterjesztést készítette: | dr. Brandt Huba osztályvezető |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

Bátaapáti Község Önkormányzatának tulajdonát képezik az alábbi gépjárművek:

|  |  |  |  |
| --- | --- | --- | --- |
| **Gépjármű típusa** | **Gyártási év** | **Km óra állása** | **Megjegyzés** |
| Ford Transit Ambiente | 2015 | 31.000.- | Platós teherautó |
| Ford Tourneo Custom | 2015 | 72.000.- | 9 fős kisbusz |
| Mercedes Sprinter | 2007 | 131.000.- | 21 fős kisbusz |

Felmerült igényként a gépjárművek esetleges értékesítése.

Az önkormányzat vagyonáról és vagyongazdálkodás szabályairól szóló 2/2013.(II.18.) önkormányzati rendelet értelmében:

**18. §.** A rendelet hatálya alá tartozó vagyonelemeket a képviselő-testület határozattal jelöli ki értékesítésre vagy cserére az alábbi tartalommal:

- a vagyonelem megnevezése, ingatlan esetén helyrajzi számának megjelölése,

- forgalmi értékének megjelölése,

- az átruházás módja,

- pályázat esetén a pályázati feltételek meghatározása,

- árverés esetén az árverésre bocsátás szándékának kinyilvánítása,

- csere esetén a csere célja, csereügylet keretében átruházandó és megszerzendő vagyontárgyak megjelölése, forgalmi értéke.

**19.§.**    (1) A nettó 10 millió forint értékhatárt meghaladó vagyonelemeket –ha törvény kivételt nem tesz- csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet értékesíteni.

*(2) Az (1) bekezdésben foglalt értékhatárt nem meghaladó értékű vagyonelem, ha jogszabály másként nem rendelkezik, a képviselő-testületnek az értékesítésről szóló határozata alapján nyilvános hirdetés útján értékesíthető.*

**A felsorolt gépjárművek kapcsán EUROTAX teljes körű értékelés, illetve mérnökszakértői vélemény került elkészítésre.**

|  |  |
| --- | --- |
| **Gépjármű típusa** | **Megállapított érték (Br.)** |
| Ford Transit Ambiente | 4.782.000.- |
| Ford Tourneo Custom | 5.688.000 |
| Mercedes Sprinter | 3.513.582.- |

A felsorolt gépjárművek közül a 21 fős kisbusz jelenleg használaton kívül van, hiszen az önkormányzat 2021.-ben lefolytatott közbeszerzési eljárás eredményeképpen új buszt vásárolt.

A gépjárművek könyv szerinti értéke 0. Ft.- A megállapított értékek bruttó értékek, esetleges értékesítést követően ÁFA fizetési kötelezettsége keletkezik az önkormányzatnak.

Kérem Tisztelt képviselő-testületet a határozati javaslat elfogadására!

**A) Határozati javaslat:**

Bátaapáti Község Önkormányzatának Képviselő-testülete az önkormányzat vagyonáról és vagyongazdálkodás szabályairól szóló 2/2013.(II.18.) önkormányzati rendelet 18-19. §.-a alapján értékesíteni kívánja a tulajdonában lévő alábbi gépjárműveket az értékbecslésben megállapított értéken, nyilvános hirdetés útján:

|  |  |
| --- | --- |
| **Gépjármű típusa** | **Megállapított érték (Br.)** |
| Ford Transit Ambiente | 4.782.000.- |
| Ford Tourneo Custom | 5.688.000 |
| Mercedes Sprinter | 3.513.582.- |

Határidő: a hirdetés tekintetében 2022. március 15.

Felelős: Krachun Szilárd polgármester

Végrehajtásért felelős: dr. Brandt Huba osztályvezető

**B) Határozati javaslat:**

Bátaapáti Község Önkormányzatának Képviselő-testülete úgy határoz, hogy nem kívánja értékesíteni az önkormányzat tulajdonában lévő gépjárműveket.

Bátaapáti, 2022. február 10.

Krachun Szilárd s.k.

polgármester